Държавен вестник, бр. 29, 2000 г., стр. 10

С Т Р .  1 0
Д Ъ Р Ж А В Е Н   В Е С Т Н И К
Б Р О Й 29
(4) Определените в заповедта по ал. 2 коли-
чества билки се разпределят от регионалните
инспекции по околната среда и водите между
билкозаготвителите от района на инспекцията.
(5) Разпределянето по ал. 4 се извършва със
заповед на директора на регионалната инспек-
ция по околната среда и водите въз основа на
заповед на министъра на околната среда и во-
дите за условията и реда за разпределение на
количествата билки, която се обнародва в “Дър-
жавен вестник”.
Чл. 11. Събирането на генетичен материал
от естествени находища на лечебни растения
под специален режим с цел култивиране се раз-
решава със заповед на министъра на околната
среда и водите.
Чл. 12. Забранява се събирането, изкупува-
нето, първичната обработка и търговията с
билки от лечебни растения под специален ре-
жим на опазване и ползване в нарушение на
заповедта по чл. 10, ал. 2.
Чл. 13. Билките, събрани от лечебни расте-
ния под специален режим, се придружават до
крайния потребител със следните документи:
1. заповед на директора на регионалната
инспекция по околната среда и водите по чл. 10,
ал. 5, когато билките са събрани от естествени-
те им находища;
2. удостоверение, издадено от общината,
когато билките са събрани от култивирани ле-
чебни растения;
3. позволителното за ползване на билки по
чл. 21, ал. 2.
Чл. 14. (1) Видовете растения, обявени за
защитени по друг закон и попадащи в списъка
по приложението, се опазват съобразно разпо-
редбите на този закон.
(2) За диворастящите защитени лечебни рас-
тения се забранява:
1. сеченето, брането, късането, изкоренява-
нето, хербаризирането независимо от тяхното
състояние и фаза на развитие;
2. унищожаването и увреждането на находи-
щата им;
3. притежаването, пренасянето, търговията и
изнасянето зад граница в свежо или изсушено
състояние на цели растения или на части от тях;
4. събирането на семена, луковици, корени-
ща и други репродуктивни органи.
(3) За защитените лечебни растения се до-
пускат изключения по ал. 2, т. 1, 3 и 4 със запо-
вед на министъра на околната среда и водите,
когато екземплярите са предназначени за:
1. проучвания от научни институции, създа-
ване и попълване на колекции към природона-
учни музеи, висши учебни заведения, ботани-
чески градини и дендрариуми;
2. създаване на насаждения за култивирано
отглеждане;
3. възстановяване на нарушени популации в
естествената им среда или за повторното им
въвеждане в природата.
(4) Условията и редът за издаване на запо-
ведта по ал. 3 се уреждат с наредба на министъ-
ра на околната среда и водите.
Чл. 15. (1) За опазване на биологичното
разнообразие от лечебни растения в защите-
ните територии и на естествените процеси във
включващите ги екосистеми се спазват след-
ните изисквания:
1. в резерватите се забраняват всякакви дей-
ности, свързани с лечебните растения, с изклю-
чение на събирането на семенен материал и
лечебни растения с научна цел или за възстано-
вяването им на други места в природата, в коли-
чества, по начини и във време, изключващи
нарушения на екосистемите;
2. в националните паркове се забраняват:
а) събирането на билки и диворастящи пло-
дове от растения по списъка съгласно приложе-
нието от местата, определени с плановете за
управление и проектите по Закона за защите-
ните територии;
б) намесата в биологичното разнообразие от
лечебни растения, включително внасянето на
неприсъщи за района видове лечебни растения;
в) събирането на редки, ендемични, реликт-
ни и защитени видове лечебни растения;
г) други дейности, свързани с лечебните
растения, определени със заповедта за обявя-
ване на защитената територия или с плана за
управление;
3. при управлението на природните забеле-
жителности се предвиждат мерки за опазване
на лечебните растения, чиито находища са на
тяхна територия, в допълнение към мерките за
опазване, укрепване и възстановяване на при-
родните забележителности;
4. в поддържаните резервати се забраняват
всякакви дейности, свързани с лечебните рас-
тения, с изключение на дейности за поддържа-
не и възстановяване на популациите и место-
обитанията им, съобразно плана за управление,
както и събирането на семенен материал и ле-
чебни растения с научна цел или за възстановя-
ването им на други места;
5. в природните паркове се забраняват дей-
ностите по ал. 1, т. 2, букви “б”, “в” и “г”;
6. в защитените местности по отношение на
лечебните растения се забранява:
а) извършване на дейности, противоречащи
на изискванията за опазване, поддържане или
възстановяване на популациите и условията в
местообитанията им;
б) ползването им, когато това е определено
със заповедта за обявяването на защитената
територия.
(2) Изключенията по ал. 1, т. 1 и 4 се уреж-
дат със заповед на министъра на околната сре-
да и водите за всеки конкретен случай.
(3) За опазване на лечебните растения в за-
щитените територии се спазват изискванията
на чл. 16, ал. 2, 3 и 4 и чл. 17, ал. 1.